বিশ্বগ্রাম
গ্লোবাল ভিলেজ বা বিশ্বগ্রাম হলো তথ্য ও যোগাযোগ প্রযুক্তি নির্ভর এমন একটি সামাজিক মাধ্যম যেখানে পৃথিবীর সকল প্রান্তের মানুষ একটি একক সমাজে বসবাস করে এবং তথ্য ও যোগাযোগ প্রযুক্তি ব্যবহারের মাধ্যমে সহজেই তাদের চিন্তা-ভাবনা,সংস্কৃতি-কৃষ্টি ইত্যাদি একে অপরকে জানিয়ে থাকে। তথ্য ও যোগাযোগ ব্যবস্থার উন্নতি ও দ্রুত বিস্তারের ফলে পৃথিবী ছোট হয়ে আসছে। যার দরুন আমরা সহজেই দূরবর্তী স্থান থেকেও তথ্যের খবর জানতে পারছি। পৃথিবীব্যাপী স্বল্প সময়ে এই যোগাযোগ সুবিধার ফলেই বিশ্বকে একটি গ্রাম হিসেবে তুলনা করা হচ্ছে। এজন্যে বর্তমান বিশ্বকে গ্লোবাল ভিলেজ বলা হয়। বিশ্বায়ন (Globalization) প্রক্রিয়ার মাধ্যমে যে সমাজ ব্যবস্থা গড়ে ওঠে তাই হচ্ছে বিশ্বগ্রাম (Global village.)